জানা যায়,ঠাকুর গাঁও থেকে ছেড়ে আসা একটি ট্রাক (ঢাকা মেট্র-ট-২০-৩০৬২), বগুড়ায় যাচ্ছিল। এসময় ফুলবাড়ী উপজেলার রাঙ্গামাটিতে ট্রাকটি চাকার হাওয়া বের হয়ে অকেজো হয়ে পড়ে। ফলে ট্রাকের চালক আহসান হাবিব বাবু ও হেলপার শফিকুল ইসলাম ট্রাকটির চাকা পরিবর্তন করছিল। ট্রাকের নিচ থেকে বের হওয়ার সময় পিছন দিক থেকে আসা একটি ট্রাক তাদেরকে চাপা দিয়ে পালিয়ে যায়। এই ঘটনায় ট্রাক চালক আহসান হাবিব বাবু ও হেলপার আহত হয়। আহত অবস্থায় তাদের চিৎকারে স্থানীয়রা ঘটনা স্থলে এসে তাদের উদ্ধার করে উপজেলা স্বাস্থ্য কমপ্লেক্সে নিয়ে যায়। কর্তব্য রত চিকিৎসক ডাঃ সঞ্জয় কুমার ট্রাক চালক আহসান হাবিব বাবুকে মৃত বলে ঘোষনা করেন। শফিকুলের অবস্থা আশঙ্কাজনক হওয়ায় তাকে রংপুর মেডিকেল কলেজ হাসপাতালে প্রেরন করা হয়।